**У Г О В О Р**

Закључен дана \_\_\_.\_\_\_.2025. године, између:

1. **Специјална болница за интерне болести Младеновац,** Војводе Мишића 2, 11400 Младеновац, **ПИБ:** 101478150, **Матични број:** 07039751, кога заступа в.д. директора Др Сузана Дмитровић Банковић (у даљем тексту: Наручилац), с једне стране и

1. **Назив, адреса ПИБ**:, **Матични број:**, кога заступа овлашћено лице, (у даљем тексту: Извођач).

Овим уговором регулишу се међусобна права и обавезе уговорних страна.

Уговарачи су се споразумели о следећем:

Члан 1.

Предмет овог уговора је израда документације за увођење система финансијског управљања и контроле (ФУК) у складу са Законом о буџетском систему („Службени гласник РС“, бр. 54 од 17. јула 2009, 73 од 12. октобра 2010, 101 од 29. децембра 2010, 101 од 30. децембра 2011, 93 од 28. септембра 2012, 62 од 16. јула 2013, 63 од 19. јула 2013 - исправка, 108 од 6. децембра 2013, 142 од 25. децембра 2014, 68 од 4. августа 2015 - др. закон, 103 од 14. децембра 2015, 99 од 12. децембра 2016, 113 од 17. децембра 2017, 95 од 8. децембра 2018, 31 од 29. априла 2019, 72 од 7. октобра 2019, 149 од 11. децембра 2020, 118 од 9. децембра 2021, 118 од 9. децембра 2021 - др. закон, 138 од 12. децембра 2022, 92 од 27. октобра 2023, 94 од 28. новембра 2024.), од стране Извођача за реализацију пројекта „Израда документације за успостављање система финансијског управљања и контроле (ФУК)“ у свему према понуди Извођача број **\_\_\_\_\_\_** од **\_\_.\_\_.2025.** године која је саставни део овог уговора. Потребну документацију за имплементацију система финансијског управљања и контроле израђује Извођач и доставља га Наручиоцу на корекције и одобравање.

Члан 2.

 Извођач се обавезује да ће извршити своје задатке у складу са понудом из члана 1. овог уговора, у периоду **до 12 месеци** континуираног рада, да ће обезбедити потребна средства и документацију за реализацију активности радионица и да ће обезбедити потребан број компетентних саветника за реализацију услуга из пројекта „Израда документације за успостављање система финансијског управљања и контроле (ФУК)“.

Члан 3.

Наручилац се обавезује да ће обезбедити услове за реализацију пројекта „Израда документације за успостављање система финансијског управљања и контроле (ФУК)“ и то: обезбедити за активности радионица присуство чланова Радне групе за успостављање, одржавање и унапређење система финансијског управљања и контроле, обезбедити одговарајући радни простор за пружање саветничких услуга и израду документације из члана 1. овог уговора и за саветодавни рад именовати лице које ће координирати рад на изради и имплементацији потребне документације код Наручиоца уз смернице саветника Извођача према договореном временском плану активности.

Наручилац се обавезује да ће након потписивања овог уговора доставити Извођачу важећу систематизацију радних места, статут, правилнике, пословнике и другу неопходну документацију. Датум достављања важеће систематизације радних места, статута, правилника, пословника и друге неопходне документације сматраће се датумом отпочињања посла и од тог дана тећи ће сви рокови из овог уговора, као и сви рокови предвиђени терминским планом.

Уколико у току израде пројекта или након његовог завршетка дође до битних измена систематизације - потпуна реорганизација организационе шеме, спајање или раздвајање управних одељења/служби, додавање радних места, измена назива одговорности на радним местима, Наручилац ће о томе обавестити Извођача и у том случају ће се трошак који настане приликом измене пројекта посебно наплатити.

 Битним изменама систематизације радних места и организационе шеме долази до целокупне реорганизације пројекта и самим тим се пројекат ради испочетка при чему настају нови трошкови израде и временски рокови израде се продужавају.

Члан 4.

За реализацију предмета уговора из члана 1. овог уговора Наручилац ће на име накнаде за пружене услуге платити Извођачу \_\_\_\_\_\_ рсд, плус припадајући ПДВ у износи од \_\_\_\_\_\_\_ рсд, **укупно \_\_\_\_\_\_\_\_\_ рсд са ПДВ-ом**.

Плаћање се врши у три рате, на жиро рачун број: **\_\_\_\_\_\_\_\_ код Банке (назив Банке)**

* Прва рата у року од 45 дана од дана пријема уредне Е-фактуре пружаоца услуга, након закључења уговора и одржавања почетне радионице, у износу од **укупно \_\_\_\_\_\_\_\_ рсд са ПДВ-ом**,
* Друга рата након завршетка радне верзије документације система ФУК-а, у року од 45 дана од дана пријема уредне Е-фактуре пружаоца услуга у износу од **укупно \_\_\_\_\_\_\_ рсд са ПДВ-ом**,
* Трећа рата након извршене примопредаје документације система ФУК-а, у року од 45 дана од дана пријема уредне Е-фактуре пружаоца услуге у износу од **укупно \_\_\_\_\_\_\_ рсд са ПДВ-ом**.

 Извођач је/није у систему ПДВ-а.

Члан 5.

 Саветничке услуге Наручилац може користити према потреби, према плану предвиђеног времена завршетка пројекта, у радионицама, директним и телефонским контактима односно путем електронске поште. Наручилац ће сва питања која се односе на пројекат упућивати Извођачу у форми електронске поште и на исти такав начин добијати одговор.

 Уколико у току реализације пројекта из члана 1. овог уговора наступе околности које онемогућавају рад саветника, у циљу обезбеђења континуираног рада на реализацији пројекта, Извођач је дужан да о истом обавести Наручиоца одмах након наступања наведених околности, а најкасније у року од 7 дана од наступања истих.

 У току саме реализације пројекта Извођач ће Наручиоцу достављати на одобрење и корекцију предлоге процеса и процедура. Наручилац се обавезује да поштује термински план који ће се усагласити на почетку спровођења уговора и који чини саставни део овог уговора, да своју сагласност или примедбе на предложене процесе и процедуре да у планом предвиђеном року. Уколико благовремени одговор Наручиоца изостане сматраће се да је Наручилац дао сагласност на радну верзију пројекта.

Члан 6.

Наручилац ће по завршетку посла из члана 1. овог уговора а најкасније у року од 7 дана од завршетка посла утврдити квалитет обављеног посла. Евентуалне примедбе Наручиоца, Извођач је дужан да одмах отклони, а најкасније у року од 7 дана од дана указивања Наручиоца на исте.

Члан 7.

Извођач се обавезује да ће сви саветници ангажовани на реализацији пројекта из члана 1. овог уговора код Наручиоца поступати са пажњом доброг стручњака и чувати као пословну тајну све податке и пословну документацију Наручиоца које током реализације пројекта сазна и која се сачини током реализације истог и поступати у складу са правилима струке и интересима Наручиоца.

Члан 8.

Након потписивања Уговора Извођач ће у договору са Наручиоцем израдити термински план са дефинисаним роковима за сваку активност. Уколико тим Наручиоца буде поштовао рокове и упутства саветника, и уколико ажурно и у предвиђеним роковима буде достављао Извршиоцу тражену пословну документацију, тим ФУК Извршиоца ће настојати да буде ажуран у пружању својих услуга.

Члан 9.

 Извођач одговара за избор и рад саветника ангажованих на пројекту из члана 1. овог уговора.

Извођач одговара Наручиоцу да су предложена решења и израђена документација из члана 1. овог уговора у складу са Законом о буџетском систему („Службени гласник РС“, бр. 54 од 17. јула 2009, 73 од 12. октобра 2010, 101 од 29. децембра 2010, 101 од 30. децембра 2011, 93 од 28. септембра 2012, 62 од 16. јула 2013, 63 од 19. јула 2013 - исправка, 108 од 6. децембра 2013, 142 од 25. децембра 2014, 68 од 4. августа 2015 - др. закон, 103 од 14. децембра 2015, 99 од 12. децембра 2016, 113 од 17. децембра 2017, 95 од 8. децембра 2018, 31 од 29. априла 2019, 72 од 7. октобра 2019, 149 од 11. децембра 2020, 118 од 9. децембра 2021, 118 од 9. децембра 2021 - др. закон, 138 од 12. децембра 2022, 92 од 27. октобра 2023, 94 од 28. новембра 2024.).

Члан 10.

 Уговорне стране су сагласне да сва питања која проистекну из примене овог уговора решавају споразумно, а у случају евентуалног спора уговарају надлежност суда у Београду.

Члан 11.

 Овај уговор је сачињен у четири истоветна примерка, од којих обе стране задржавају по два примерка.

Члан 12.

 Овај уговор се сматра закљученим када га потпишу овлашћени представници обе уговорне стране.

**Извођач Наручилац**

**\_\_\_\_\_\_\_\_\_\_\_\_\_\_\_\_\_\_\_\_\_ Специјална болница за интерне болести**

 **Младеновац**

**Овлашћено лице в.д. Директора**

**Потпис Др Сузана Дмитровић Банковић**